ddrg/super_eurlex huggingface dataset:
Oficiālais Vēstnesis L 346 , 31/12/1993 Lpp. 0016 - 0016

Speciālizdevums somu valodā: Nodaļa 2 Sējums 11 Lpp. 0036

Speciālizdevums zviedru valodā: Nodaļa 2 Sējums 11 Lpp. 0036



Padomes Lēmums (1993. gada 13. decembris) par Vienošanās slēgšanu vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā (93/736/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā sarunu laikā par Eiropas ekonomikas zonu (EEZ) bija iespējams apspriest Vienošanos vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā; tā kā šī vienošanās ir daļa no EEZ sarunu galarezultātiem un būtisks nosacījums, lai Kopiena apstiprinātu EEZ līgumu; tā kā šī vienošanās ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta Vienošanās vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā. Vienošanās teksts ir pievienots 1993. gada 15. marta Padomes Lēmumam 93/239/EEK par Vienošanās slēgšanu vēstuļu apmaiņas veidā starp Eiropas Ekonomikas kopienu no vienas puses un Austrijas Republiku, Somijas Republiku, Īrijas Republiku, Norvēģijas Karalisti un Zviedrijas Karalisti no otras puses attiecībā uz Nolīgumu par dažiem pasākumiem lauksaimniecības jomā pagaidu piemērošanu, ko minētās puses parakstījušas Portu 1992. gada 2. maijā [2]. 2. pants Padomes priekšsēdētājs paziņo par vienošanās apstiprināšanu Kopienā [3]. Briselē, 1993. gada 13. decembrī Padomes vārdā — priekšsēdētājs Ph. Maystadt [1] OV C 305, 23.11.1992., 60. lpp. [2] OV L 109, 1.5.1993., 1. lpp. [3] OV L 346, 31.12.1993., 35. lpp. --------------------------------------------------
Oficiālais Vēstnesis L 309 , 13/12/1993 Lpp. 0001 - 0020

Speciālizdevums somu valodā: Nodaļa 11 Sējums 23 Lpp. 0175

Speciālizdevums zviedru valodā: Nodaļa 11 Sējums 23 Lpp. 0175



Padomes Lēmums (1993. gada 25. oktobris), kas attiecas uz Konvencijas par bioloģisko daudzveidību noslēgšanu (93/626/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 130.s pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Kopiena un tās dalībvalstis ANO Vides programmas vadībā piedalījās sarunās, kas notika saistībā ar Konvencijas par bioloģisko daudzveidību sagatavošanu; tā kā ANO Vides un attīstības konferencē, kas notika Riodežaneiro no 1992. gada 3. jūnija līdz 14. jūnijam, Kopiena un visas tās dalībvalstis parakstīja Konvenciju par bioloģisko daudzveidību; tā kā Konvenciju, ievērojot tās 34. pantu, var ratificēt, pieņemt vai apstiprināt dalībvalstis un reģionālās ekonomikas integrācijas organizācijas; tā kā viens no Kopienas mērķiem saskaņā ar Līguma 130. pantu ir vides aizsardzība, ieskaitot dabas un bioloģiskās daudzveidības saglabāšanu; tā kā teritorijās, uz kurām attiecas Līgums, Kopiena jau īstenojusi daudzus pasākumus bioloģiskās daudzveidības saglabāšanai; tā kā šie pasākumi sniedz un arī turpmāk sniegs nozīmīgu ieguldījumu bioloģiskās daudzveidības saglabāšanā visā pasaulē; tā kā bioloģiskās daudzveidības saglabāšana ir visas pasaules problēma un tādēļ ir lietderīgi, ka Kopiena un tās dalībvalstis iesaistās starptautiskos centienos ar tādu pašu mērķi, konkrēti, rosinot bioloģiskās daudzveidības saglabāšanu un ilgtspējīgu izmantošanu un īstenojot pieņemtos noteikumus par tās izmantošanu, kā arī tās radīto labumu sadalījumu; tā kā, ņemot vērā pasākumus, ko Kopiena dažās Konvencijā noteiktajās jomās jau pieņēmusi, Kopienai šajās jomās jārīkojas arī starptautiskā līmenī; tā kā ir vēlams, lai Kopiena un tās dalībvalstis kļūtu par līgumslēdzējām pusēm to savu attiecīgo pilnvaru sakarā, kas tām piešķirtas jomās, uz kurām attiecas Konvencija, lai varētu pienācīgi izpildīt visus Konvencijā noteiktos pienākumus; tā kā tādēļ jāapstiprina minētā konvencija, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopiena apstiprina 1992. gada jūnijā Riodežaneiro parakstīto Konvenciju par bioloģisko daudzveidību. Konvencijas teksts ir iekļauts šā lēmuma A pielikumā. 2. pants 1. Padomes priekšsēdētājs Eiropas Ekonomikas kopienas vārdā deponē apstiprinājuma instrumentu ANO ģenerālsekretāram saskaņā ar Konvencijas 34. panta 1. punktu. 2. Vienlaikus priekšsēdētājs Eiropas Ekonomikas kopienas vārdā saskaņā ar Konvencijas 34. panta 3. punktu deponē kompetences deklarāciju, kas izklāstīta šā lēmuma B pielikumā, kā arī deklarāciju, kura izklāstīta šā lēmuma C pielikumā. Luksemburgā, 1993. gada 25. oktobrī Padomes vārdā — priekšsēdētājs Ph. Maystadt [1] OV C 237, 9.1.1993., 4. lpp. [2] OV C 194, 19.7.1993. [3] OV C 249, 13.9.1993., 1. lpp. --------------------------------------------------
Oficiālais Vēstnesis L 206 , 18/07/1989 Lpp. 0016 - 0016

Speciālizdevums somu valodā: Nodaļa 2 Sējums 7 Lpp. 0077

Speciālizdevums zviedru valodā: Nodaļa 2 Sējums 7 Lpp. 0077



Padomes lēmums (1989. gada 3. maijs) par Eiropas Ekonomikas kopienas un Šveices Konfederācijas nolīguma Trešā papildprotokola slēgšanu sakarā ar Spānijas Karalistes un Portugāles Republikas pievienošanos Kopienai (89/436/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas priekšlikumu, tā kā Šveices Konfederācijas ievedmuitas nodokļu pilnīga atlikšana attiecībā uz importu no Spānijas atvieglos tirdzniecību starp šīm divām valstīm; tā kā Briselē 1972. gada 22. jūlijā parakstītais Eiropas Ekonomikas kopienas un Šveices Konfederācijas nolīguma papildprotokols [1] sakarā ar Spānijas Karalistes un Portugāles Republikas pievienošanos Kopienai neparedz, ka Šveices Konfederācijai jāatliek ievedmuitas nodokļi attiecībā uz precēm, ko ieved no Spānijas; tā kā tādēļ ir jāapstiprina iepriekšminētā nolīguma Trešais papildprotokols, lai nodrošinātu pilnīgu nodokļu atlikšanu par ražojumiem, uz ko attiecas nolīgums un ko Šveicē ieved no Spānijas, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Ekonomikas kopienas un Šveices Konfederācijas nolīguma Trešo papildprotokolu sakarā ar Spānijas Karalistes un Portugāles Republikas pievienošanos Kopienai. Protokola teksts ir pievienots šim lēmumam. 2. pants Padomes priekšsēdētājs sniedz protokola 3. pantā paredzēto paziņojumu [2]. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Briselē, 1989. gada 3. maijā Padomes vārdā — priekšsēdētājs P. Solbes [1] OV L 300, 31.12.1971., 189. lpp. [2] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Official Journal L 123 , 12/05/1987 P. 0008 - 0009



KOMISIJAS LĒMUMS (1987. gada 28. aprīlis), ar ko piešķir atbrīvojumu Nīderlandei un nosaka līdzvērtīgas veselības prasības, kas jāievēro attiecībā uz svaigas gaļas sadalīšanu (87/260/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu[1], kurā jaunākie grozījumi izdarīti ar Direktīvu 86/587/EK[2], un jo īpaši tās 13. pantu, tā kā saskaņā ar Direktīvas 64/433/EEK 13. pantu, ievērojot 16. pantā minēto procedūru, jebkurai dalībvalstij, kas piedāvā līdzvērtīgas garantijas, pēc pieprasījuma var piešķirt atbrīvojumu no I pielikuma 45.c) punkta; tā kā šie atbrīvojumi nosaka veselības prasības, kas ir vismaz līdzvērtīgas tām, kuras aprakstītas minētajā pielikumā; tā kā ar 1986. gada 19. decembra vēstuli Nīderlandes iestādes ir iesniegušas Komisijai atbrīvojuma pieprasījumu no Direktīvas 64/433/EEK I pielikuma 45.c) punkta attiecībā uz svaigas liellopa, teļa un cūkgaļas sadalīšanu; tā kā šis pieprasījums piedāvā veselības prasības; tā kā ir nepieciešams, lai veselības prasības, kas noteiktas kā alternatīva pieprasītajā atbrīvojumā svaigas gaļas sadalīšanai, būtu vismaz līdzvērtīgas Direktīvas 64/433/EEK I pielikuma 45.c) punktā minētajām prasībām; tā kā Nīderlandes piedāvātās veselības prasības ir līdzvērtīgas Direktīvas 64/433/EEK I pielikuma 45.c) punktā minētajām prasībām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Neatkarīgi no Direktīvas 64/433/EEK I pielikuma 45.c) punkta, Nīderlande var atļaut svaigas liellopa, teļa un cūkgaļas sadalīšanu saskaņā ar nosacījumiem, kas izklāstīti šā lēmuma pielikumā. 2. pants Šis lēmums ir adresēts dalībvalstīm. Briselē, 1987. gada 28. aprīlī Komisijas vārdā priekšsēdētāja vietnieks Frans Andriessen PIELIKUMS ĪPAŠI NOSACĪJUMI LIELLOPA UN CŪKAS LIEMEŅU IZCIRŠANAI 1. Pēc to atdzesēšanas saldēšanas telpā, kas darbojas ar tādu gaisa temperatūru pie iztvaicētāja izejas, kas atdzesē liellopa liemeņus līdz + 7° C (iekšējā temperatūra) 48 stundu laikā un cūku liemeņus līdz + 7° C (iekšējā temperatūra) 20 stundu laikā, liemeņus, kuru izcelsme ir lopkautuvē, transportē uz gaļas sadalīšanas telpu, kas atrodas tajā pašā ēku grupā, kurā atrodas saldētavas, un temperatūra tajā nepārsniedz + 17° C. 2. Gaļa jātransportē vienā piegājienā. 3. Liemeņus ieved gaļas sadalīšanas telpā un atkaulo, pirms to iekšējā temperatūra ir sasniegusi + 7° C, ja liellopu liemeņu izciršana notiek 48 stundu laikā pēc nokaušanas un ja cūku liemeņu izciršana notiek 20 stundu laikā pēc nokaušanas. 4. Laika posms starp gaļas ievešanu gaļas sadalīšanas telpā un turpmāku saldēšanu nedrīkst pārsniegt 60 minūtes. 5. Tiklīdz gaļa ir sadalīta un iepakota, to transportē uz piemērotām saldētavām. [1] OV 121, 29.7.1964., 2012./64. lpp. [2] OV L 339, 2.12.1986., 26. lpp.
Oficiālais Vēstnesis L 198 , 20/07/1987 Lpp. 0001 - 0002

Speciālizdevums somu valodā: Nodaļa 11 Sējums 12 Lpp. 0003

Speciālizdevums zviedru valodā: Nodaļa 11 Sējums 12 Lpp. 0003



Padomes Lēmums (1987. gada 7. aprīlis) par noslēgto Starptautisko konvenciju par preču aprakstīšanas un kodēšanas harmonizēto sistēmu un tās grozījumu protokolu (87/369/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši 28., 113. un 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Muitas sadarbības padome 1983. gada plenārsēdē ir pieņēmusi Starptautisko konvenciju par preču aprakstīšanas un kodēšanas harmonizēto sistēmu; tā kā šīs konvencijas mērķis ir sekmēt starptautisko tirdzniecību un tai piemērojamas statistikas vākšanu, salīdzināšanu un analīzi; tā kā šī konvencija ir iecerēta kā starptautisks pamats muitas tarifu un statistikas nomenklatūrai, kura aizstātu 1950. gada 15. decembrī Briselē parakstīto Konvenciju par nomenklatūru, ko patlaban izmanto par pamatu kopējam muitas tarifam un NIMEXE; tā kā šī akceptējamā konvencija Kopienas vārdā ir parakstīta 1985. gada 10. jūnijā; tā kā 1986. gada 24. jūnijā Muitas sadarbības padome ir pieņēmusi minētās konvencijas grozījumu protokolu; tā kā ir vēlams minētā protokola akceptēšanas aktu deponēt reizē ar Starptautiskās konvencijas par harmonizēto sistēmu akceptēšanas aktu; tā kā Kopiena ierosina harmonizēto sistēmu piemērot no 1988. gada 1. janvāra; tā kā Kopienas interesēs ir būtiski pievienoties šai konvencijai kopā ar vissvarīgākajām starptautiskajā tirdzniecībā iesaistītajām valstīm, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināta 1983. gada 14. jūnijā Briselē noslēgtā Starptautiskā konvencija par preču aprakstīšanas un kodēšanas harmonizēto sistēmu un 1986. gada 24. jūnijā Briselē noslēgtais tās grozījumu protokols. Konvencijas un tās grozījumu protokola teksti ir pievienoti šim lēmumam. 2. pants Šis lēmums nekādā ziņā neskar Kopienas nostāju sarunās par tarifu koncesiju pārskatīto sarakstu pieņemšanu, balstoties uz harmonizēto sistēmu. Minētās sarunas turpināmas stingrā saskaņā ar konkrētajām nostādnēm, kas panāktas VVTT, lai nodrošinātu neitralitāti tarifa sarakstu pārņemšanā. 3. pants Ar šo Padomes priekšsēdētājam tiek dotas tiesības iecelt personu, kas pilnvarota parakstīt šos akceptēšanas aktus Kopienas vārdā [3]. Luksemburgā, 1987. gada 7. aprīlī Padomes vārdā — priekšsēdētājs Ph. Maystadt [1] OV C 120, 4.5.1984., 2. lpp. [2] OV C 300, 12.11.1984., 53. lpp. [3] Konvencijas un tās grozījumu protokola spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 037 , 07/02/1987 Lpp. 0030 - 0030

Speciālizdevums somu valodā: Nodaļa 11 Sējums 11 Lpp. 0375

Speciālizdevums zviedru valodā: Nodaļa 11 Sējums 11 Lpp. 0375



Padomes Lēmums (1987. gada 26. janvāris), ar ko Kopienas vārdā pieņem Eiropas Līgumu par apmaiņu ar reaģentiem asins grupu noteikšanai (87/68/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 28. pantu, ņemot vērā Komisijas priekšlikumu, tā kā 5. panta 1. punkts Eiropas Līgumā par apmaiņu ar reaģentiem asins grupu noteikšanai nosaka, ka tā līgumslēdzējas puses veic visus nepieciešamos pasākumus, lai reaģenti asins grupu noteikšanai, ko citas līgumslēdzējas puses nodevušas to rīcībā, tiktu atbrīvoti no ievedmuitas nodokļiem; tā kā jebkurš autonoms vai līgts atbrīvojums no kopējā muitas tarifa ietilpst tikai un vienīgi Kopienas kompetencē; tā kā, stājoties spēkā papildprotokolam, uz kura pamata Eiropas Ekonomikas kopiena var kļūt par iepriekšminētā līguma līgumslēdzēju pusi, Kopiena šajā jautājumā var izmantot savu kompetenci; tā kā minētajā līgumā paredzētie atbrīvojumi jau ir piešķirti saskaņā ar Kopienas noteikumiem par atbrīvojumu no muitas nodokļa; tā kā tādēļ Kopienai būtu jākļūst par minētā līguma līgumslēdzēju pusi, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopienas vārdā pieņem Eiropas Līgumu par apmaiņu ar reaģentiem asins grupu noteikšanai. Līguma teksts ir pievienots šim lēmumam. 2. pants Ar šo Padomes priekšsēdētājam dod tiesības iecelt personas, kam ir pilnvaras parakstīt Līgumu, lai tas kļūtu saistošs Kopienai. Briselē, 1987. gada 26. janvārī Padomes vārdā — priekšsēdētājs L. Tindemans --------------------------------------------------
Oficiālais Vēstnesis L 384 , 31/12/1986 Lpp. 0052 - 0053

Speciālizdevums somu valodā: Nodaļa 1 Sējums 2 Lpp. 0069

Speciālizdevums zviedru valodā: Nodaļa 1 Sējums 2 Lpp. 0069



Padomes lēmums (1986. gada 22. decembris) par konsultāciju un sadarbības procedūras izveidi tūrismā (86/664/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Līguma 2. pants nosaka, ka Kopienas uzdevums ir jo īpaši visā Kopienā veicināt harmonisku un līdzsvarotu saimnieciskās darbības attīstību, noturīgu un līdzsvarotu izaugsmi un ciešākas attiecības starp Kopienas dalībvalstīm; tā kā tūrisms var palīdzēt sasniegt šos mērķus; tā kā Padomes 1984. gada 10. aprīļa Rezolūcija par Kopienas tūrisma politiku [4] uzsver nepieciešamību pēc konsultācijām dalībvalstu un Komisijas starpā tūrisma jautājumos; tā kā konsultēšanās ir noderīgs līdzeklis, lai veicinātu sadarbību dalībvalstu un Komisijas starpā, paredzot sasniegt Līgumā izvirzītos mērķus; tā kā katrai dalībvalstij būtu jādod pārējām dalībvalstīm un Komisijai savs ieguldījums tūrisma jomā gūtās pieredzes jomā; tā kā būtu jānodrošina informācijas apmaiņa starp dalībvalstīm un Komisiju, paredzot konsultēšanos tūrisma jomā; tā kā šādām konsultācijām nevajadzētu dublēties ar to darbu, kas veikts citās Kopienas institūcijās, IR PIEŅĒMUSI ŠĀDU LĒMUMU. 1. pants Komisijas pārziņā tiek izveidota Padomdevēja komiteja tūrisma jautājumos, turpmāk saukta par "komiteju". Tajā ir katras dalībvalsts iecelti locekļi. 2. pants Komitejas uzdevums ir atvieglot informācijas apmaiņu, konsultēšanu un, vajadzības gadījumā, sadarbību tūrismā, un jo īpaši tūristiem sniedzamu pakalpojumu nodrošināšanā. 3. pants Nolūkos, kas minēti 2. pantā, katra dalībvalsts reizi gadā nosūta Komisijai ziņojumu par nozīmīgākajiem pasākumiem, ko tā veikusi, un, ciktāl iespējams, par pasākumiem, ko tā paredz veikt tūristiem sniedzamu pakalpojumu nodrošināšanā, kuru sekas izpaustos attiecībā uz ceļotājiem no citām dalībvalstīm. Komisija informē par to pārējās dalībvalstis. 4. pants 1. Komitejā, kuras sanāksmes notiek vismaz reizi gadā, apmainās ar viedokļiem, balstoties uz 3. pantā minētajiem ziņojumiem, lai vajadzības gadījumā atvieglotu tālāku sadarbību dalībvalstu starpā, sasniedzot 2. pantā minētos mērķus. 2. Pēc Komisijas vai dalībvalsts pieprasījuma komiteja var arī apspriest jebkuru jautājumu, kas var interesēt vairākas dalībvalstis. 3. Komiteja arī sniedz konsultāciju Komisijai par jebkuru jautājumu, attiecībā uz ko Komisija ir lūgusi atzinumu. 4. Uz šajā lēmumā paredzētajām ziņām un konsultācijām attiecas dienesta noslēpums. 5. pants Komitejas priekšsēdētājs ir Komisijas pārstāvis. Komisija nodrošina komitejai sekretariāta pakalpojumus. Briselē, 1986. gada 22. decembrī Padomes vārdā — priekšsēdētājs G. Shaw [1] OV C 114, 14.5.1986., 11. lpp. [2] Atzinums sniegts 1986. gada 12. decembrī (Oficiālajā Vēstnesī vēl nav publicēts). [3] OV C 328, 22.12.1986., 1. lpp. [4] OV C 115, 30.4.1984., 1. lpp. --------------------------------------------------
Oficiālais Vēstnesis L 196 , 26/07/1984 Lpp. 0053 - 0053

Speciālizdevums somu valodā: Nodaļa 3 Sējums 17 Lpp. 0232

Speciālizdevums spāņu valodā: Nodaļa 03 Sējums 31 Lpp. 0193

Speciālizdevums zviedru valodā: Nodaļa 3 Sējums 17 Lpp. 0232

Speciālizdevums portugāļu valodā Nodaļa 03 Sējums 31 Lpp. 0193



Komisijas lēmums (1984. gada 5. jūlijs), ar ko groza Lēmumu 83/471/EEK attiecībā uz Kopienas pārbaudes komitejas klasifikācijas skalas piemērošanu pieaugušu liellopu liemeņiem (84/375/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1981. gada 28. aprīļa Regulu (EEK) Nr. 1208/81, ar ko nosaka pieaugušu liellopu liemeņu klasifikācijas skalu Kopienā [1], un jo īpaši tās 5. panta ceturto daļu, tā kā Komisijas Lēmums 83/471/EEK [2] nosaka sīki izstrādātus noteikumus pārbaudēm uz vietas, ko veic Regulas (EEK) Nr. 1208/81 5. pantā minētā Kopienas pārbaudes komiteja; tā kā ar Regulu (EEK) Nr. 869/84 [3] Padome nolēma trīs gadu izmēģinājuma laikā piemērot intervences pasākumus, ievērojot Kopienas klasifikācijas skalu, kas noteikta saskaņā ar Regulu (EEK) Nr. 1208/81; tā kā jāpaplašina Pārbaudes komitejas veikto pārbaužu apjoms, ietverot arī to produktu klasifikācijas, identifikācijas un marķēšanas pārbaudi, uz kuriem attiecas intervences pasākumi; tā kā līdz ar to groza Lēmumu 83/471/EEK, IR PIEŅĒMUSI ŠO LĒMUMU. 1. pants Lēmumu 83/471/EEK groza šādi. 1. Lēmuma 1. pantu aizstāj ar šādu: "1. pants Regulas (EEK) Nr. 1208/81 5. pantā paredzētā Kopienas pārbaudes komiteja, turpmāk tekstā "Komiteja", atbild par pārbaužu uz vietas veikšanu, kas ietver: a) to pasākumu piemērošanu, kas attiecas uz Kopienas pieaugušu liellopu liemeņu klasifikācijas skalu; b) tirgus cenu reģistrēšanu saskaņā ar klasifikācijas skalu; c) to produktu klasifikāciju, identificēšanu un marķēšanu, uz kuriem attiecas Regulas (EEK) Nr. 805/68 5. pantā paredzētie intervences pasākumi." 2. Lēmuma 3. panta 1. punktu aizstāj ar šādu: "1. Pārbaudes uz vietas veic lopkautuvēs, gaļas tirgos, intervences centros, cenu kotācijas centros un reģionālajos un centrālajos dienestos, kas piedalās 1. pantā minēto noteikumu īstenošanā." 2. pants Šis lēmums ir adresēts dalībvalstīm. Briselē, 1984. gada 5. jūlijā Komisijas vārdā — Komisijas loceklis Poul Dalsager [1] OV L 123, 7.5.1981., 3. lpp. [2] OV L 259, 20.9.1983., 30. lpp. [3] OV L 90, 1.4.1984., 32. lpp. --------------------------------------------------
Oficiālais Vēstnesis L 371 , 31/12/1983 Lpp. 0039 - 0040

Speciālizdevums somu valodā: Nodaļa 4 Sējums 1 Lpp. 0124

Speciālizdevums spāņu valodā: Nodaļa 04 Sējums 2 Lpp. 0258

Speciālizdevums zviedru valodā: Nodaļa 4 Sējums 1 Lpp. 0124

Speciālizdevums portugāļu valodā Nodaļa 04 Sējums 2 Lpp. 0258



Padomes lēmums (1983. gada 20. decembris) par siļķu nozvejas iespēju piešķiršanu Ziemeļjūrā no 1984. gada 1. janvāra (83/653/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 25. janvāra Regulu (EEK) Nr. 170/83, ar ko nosaka zivsaimniecības resursu saglabāšanas un apsaimniekošanas kārtību Kopienā [1], un jo īpaši tās 4. panta 1. punktu un 11. pantu, ņemot vērā Komisijas priekšlikumu, tā kā Ziemeļjūras siļķu krājumu atjaunošana ļauj atsākt šīs sugas zveju; tā kā, lai siļķu zvejnieki var organizēt zveju saskaņā ar pastāvīgu kārtību, ir jāpieņem noteikumi šo zivju krājumu sadalei, ņemot vērā to attīstību, IR PIEŅĒMUSI ŠO LĒMUMU. 1. pants Siļķu nozvejas iespējas Ziemeļjūrā piešķir saskaņā ar šī lēmuma pielikuma tabulu. 2. pants Šis lēmums ir adresēts dalībvalstīm. Briselē, 1983. gada 20. decembrī Padomes vārdā — priekšsēdētājs N. Akritidis [1] OV L 24, 27.1.1983., 1. lpp. -------------------------------------------------- PIELIKUMS | D | F | NL | B | UK | DK | Ja Kopienas daļa ir 155000 tonnas | 13,3 | 13,8 | 27,6 | 7100 tonnas | 24,15 | 21,15 | Ja Kopienas daļa ir 251000 tonnas | 15,0 | 12,0 | 27,0 | 6000 tonnas + 1 % | 23,0 | 22,0 | Daudzumi, ko piešķir virs 251000 tonnām | 17,5 | 8,5 | 20,5 | 1,0 | 17,5 | 35,0 | Ja Kopienas daļa ir robežās no 155000 līdz 251000 tonnām, nozvejas iespējas piešķir saskaņā ar attiecīgajos lineārajos grafikos norādītajiem punktiem. --------------------------------------------------
Oficiālais Vēstnesis L 149 , 05/07/1971 Lpp. 0001 - 0001

Speciālizdevums dāņu valodā: Sērija II Sējums I(2) Lpp. 0123

Speciālizdevums angļu valodā: Sērija II Sējums I(2) Lpp. 0197

Speciālizdevums grieķu valodā Nodaļa 05 Sējums 1 Lpp. 0072

Speciālizdevums spāņu valodā: Nodaļa 05 Sējums 1 Lpp. 0147

Speciālizdevums portugāļu valodā Nodaļa 05 Sējums 1 Lpp. 0147



Padomes lēmums (1971. gada 14. jūnijs), ar ko paredz Līguma 51. panta piemērošanu Francijas aizjūras departamentiem (71/238/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 227. panta 2. punktu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu, tā kā saskaņā ar Līguma 227. panta 2. punkta otro daļu Padomei ir jāizstrādā nosacījumi, atbilstīgi kuriem Francijas aizjūras departamentiem piemēro Līguma noteikumus, kas nav minētā panta 2. punkta pirmās daļas noteikumi, un jo īpaši Līguma 51. pantu; tā kā saskaņā ar Regulas Nr. 3 par viesstrādnieku sociālo nodrošinājumu [3] 1. pantu un A pielikumu minēto regulu piemēro Francijas aizjūras departamentiem un Alžīrijai; tā kā 1965. gada 30. jūlija Regula Nr. 109/65/EEK [4] ir izslēgusi Alžīriju no Regulas Nr. 3 A pielikuma; tā kā ar Padomes 1968. gada 15. oktobra Lēmumu [5] tika noteikta Līguma 48. un 49. panta, kā arī normu, kas pieņemtas to īstenošanai, piemērošana Francijas aizjūras departamentiem; tā kā ir pamats arī Līguma 51. pantu padarīt piemērojamu šiem departamentiem, IR PIEŅĒMUSI ŠĀDU LĒMUMU. 1. pants Eiropas Ekonomikas kopienas dibināšanas līguma 51. pantu un minētā panta īstenošanai pieņemtās normas attiecas uz Francijas aizjūras departamentiem. 2. pants Šo lēmumu publicē Eiropas Kopienu Oficiālajā Vēstnesī nodaļā "Tiesību akti I". Tas stājas spēkā septītā mēneša pirmajā dienā pēc tam, kad publicēta īstenošanas regula, kas minēta 97. pantā Regulā (EEK) Nr. 1408/71 [6] (1971. gada 14. jūnijs) par sociālā nodrošinājuma shēmu piemērošanu darbiniekiem un viņu ģimenes locekļiem, kas pārvietojas Kopienā. Luksemburgā, 1971. gada 14. jūnijā Padomes vārdā — priekšsēdētājs M. Cointat [1] OV 194, 28.10.1966., 3359./66. lpp. [2] OV C 10, 14.2.1968., 42. lpp. [3] OV 30, 16.12.1958., 561./58.–596./58. lpp. [4] OV 125, 9.7.1965., 2124./65.–2130./65. lpp. [5] OV L 257, 19.10.1968., 1. lpp. [6] OV L 149, 5.7.1971., 2. lpp. --------------------------------------------------